Záverečná správa

výmenný pobyt žiakov z partnerskej školy- Gymnázium F.M. PELCLA Rychnov nad Knĕžnou

Cieľom spolupráce našich škôl – Gymnázium F.M. Pelcla Rychnov nad Knĕžnou a Základnej školy s materskou školou Oravská Polhora 130 – je prostredníctvom výmenných pobytov podeliť sa o pedagogické skúsenosti a prostredníctvom rôznych aktivít si naši žiaci hravou formou osvojovali základné komunikačné frázy, spoznávali rozdielnosť českého a slovenského jazyka , bližšie spoznali región Horná Orava (história- kultúrna pamiatky).

V dňoch 5.októbra – 9.októbra 2015 žiaci z partnerskej školy – Gymnázium F.M.Pelcla Rychnov nad Knĕžnou prežili päť dní spolu so svojimi priateľmi z Oravskej Polhory, ktorých dovtedy poznali len prostredníctvom sociálnej siete. Príchod žiakov z Českej republiky bol netrpezlivo očakávaný, zvítanie priateľov bolo príjemné a ich lúčenie bolo naozaj dojemné, pretože počas niekoľkých dní, ktoré prežili spoločne pri rôznych aktivitách či rozhovoroch, ich priateľstvá ešte viac zosilneli. Lúčenie bolo naozaj ťažké, no povzbudili sa slovami, že budú i naďalej v kontakte a už teraz sa tešia na ďalšie spoločné stretnutie, ktoré sa uskutoční v Českej republike.

Splnili sme nasledovné ciele:

- posilnili sme záujem žiakov spoznávať český a slovenský jazyk , postupné získavanie praktických a komunikatívnych kompetencií v priebehu vzdelávania(výmenného pobytu),

- pochopili sme úlohu a hodnotu obidvoch jazykov ako vzácneho nástroja kultúry národa,

- podporili sme záujem žiakov spoznávať históriu, kultúru krajín a prírodné a kultúrne pamiatky v regióne škôl,

-žiaci spoznávali základné aspekty každodenného života, kultúry, tradícií a zvykov v krajine partnerskej školy,

- žiaci vytvorili ilustrovaný česko- slovenský slovník , prezentácie v Power- pointe o odlišnostiach slovenského a českého jazyka,

- žiaci si osvojovali prácu v kolektíve.